Komisijas paziņojums Eiropas Parlamentam atbilstoši EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes Regulu par aromatizētājiem un dažām pārtikas produktu sastāvdaļām ar aromatizētāju īpašībām izmantošanai pārtikas produktos un uz tiem, un par Padomes regulas (EEK) Nr. 1576/89, Padomes regulas (EEK) Nr. 1601/91, Regulas (EK) Nr. 2232/96 un Direktīvas 2000/13/EK grozījumiem /* COM/2008/0142 galīgā redakcija - COD 2006/0147 */





[pic] | EIROPAS KOPIENU KOMISIJA | Briselē, 11.3.2008 COM(2008) 142 galīgā redakcija 2006/0147 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes Regulu par aromatizētājiem un dažām pārtikas produktu sastāvdaļām ar aromatizētāju īpašībām izmantošanai pārtikas produktos un uz tiem, un par Padomes Regulas (EEK) Nr. 1576/89, Padomes Regulas (EEK) Nr. 1601/91, Regulas (EK) Nr. 2232/96 un Direktīvas 2000/13/EK grozījumiem 2006/0147 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes Regulu par aromatizētājiem un dažām pārtikas produktu sastāvdaļām ar aromatizētāju īpašībām izmantošanai pārtikas produktos un uz tiem, un par Padomes Regulas (EEK) Nr. 1576/89, Padomes Regulas (EEK) Nr. 1601/91, Regulas (EK) Nr. 2232/96 un Direktīvas 2000/13/EK grozījumiem PRIEKŠVĒSTURE Priekšlikuma nosūtīšanas datums Eiropas Parlamentam un Padomei (dokuments COM(2006) 427, galīgā redakcija – 2006/0147 COD) | 2006. gada 28. jūlijs | Eiropas Parlamenta atzinuma datums (pirmais lasījums) | 2007. gada 10. jūlijs | Grozītā priekšlikuma nosūtīšanas datums | 2007. gada 24. oktobris | Politiskās vienošanās datums Padomē | 2007. gada 17. decembris | Kopējās nostājas pieņemšanas datums Padomē | 2008. gada 10. marts | Eiropas Ekonomikas un sociālo lietu komitejas atzinuma datums | 2007. gada 25. aprīlis | KOMISIJAS PRIEKŠLIKUMA MĒRĶIS Ierosinātās regulas mērķis ir aizstāt pašlaik spēkā esošo Padomes Direktīvu 88/388/EEK, lai ņemtu vērā tehnoloģijas un zinātnes attīstību aromatizētāju jomā un pārtikas jomas tiesiskā regulējuma pārmaiņas Eiropas Kopienā. Galvenie mērķi ir šādi: ( viest lielāku skaidrību par to tiesību aktu darbības jomu, kas attiecas uz aromatizētājiem; ( modernizēt un tehnoloģijas un zinātnes attīstībai pielāgot spēkā esošos tiesību aktus par aromatizētājiem; ( izstrādāt skaidrus novērtēšanas un atļauju piešķiršanas noteikumus; ( labāk informēt patērētājus par dabīgo aromatizētāju izmantošanu; ( pielāgoties Regulas (EK) Nr. 882/2004 prasībām par oficiālo pārtikas un barības kontroli. KOMENTĀRI PAR KOPĒJO NOSTĀJU Vispārīgs komentārs Komisija atbalsta Padomes vienprātīgi pieņemto kopējo nostāju. Tā atbilst Komisijas sākotnējā priekšlikumā paustajiem mērķiem un izmantotajai pieejai, un tajā ņemti vērā vairāku Eiropas Parlamenta ierosinātu grozījumu principi. Parlamenta grozījumu rezultāti (pirmajā lasījumā) Eiropas Parlamenta izdarītie grozījumi, kuriem Komisija piekritusi un kuri atbilst kopējai nostājai Kopējā nostājā atspoguļota to 17 grozījumu (no 21 grozījuma) būtība, kuriem Komisija piekrita pilnībā, daļēji, principā vai grozot tekstu. Šo grozījumu vairākums sīkāk paskaidro tekstu. Attiecībā uz aromatizētāju atļauju izsniegšanas kritērijiem kopējā nostājā paskaidrots, kas domāts ar patērētāju maldināšanu (6. apsvērums) un atspoguļoti vairāki EP 1. grozījuma apsvērumi. 29. grozījums attiecas uz dabīgo aromatizētāju marķēšanu . Vismaz 95 % no aromatizētāja sastāvdaļām jāiegūst no minētā avota. Šī pārmaiņa vairāk atbilst patērētāju vēlmēm un mazāk ietekmēs pašreizējo praksi. 12., 24., 34. un 35. grozījums attiecas uz regulatīvās kontroles procedūras paredzēšanu pasākumiem, ar ko groza nebūtiskus regulas elementus, papildinot to. Eiropas Parlamentam, Padomei un Komisijai ir vienošanās par šiem grozījumiem; tomēr Padome un Komisija iekļāva iespēju veikt steidzamas izskatīšanas procedūru. Eiropas Parlamenta izdarītie grozījumi, kuriem Komisija piekritusi un kuri nav iekļauti kopējā nostājā Četri Komisijas akceptēti grozījumi nav iekļauti kopējā nostājā. 27. un 28. grozījumā precizēta to aromatizētāju marķēšana, uz kuriem attiecas Regula (EK) Nr. 1829/2003 . 7. grozījums attiecas uz 1. panta jaunu redakciju. Grozījumā Parlaments ierosina iekļaut augsta līmeņa veselības aizsardzību pirms efektīvas iekšējā tirgus darbības, jo pretējā gadījumā var rasties iespaids, ka cilvēku veselības aizsardzībai ir mazāka nozīme, nekā iekšējā tirgus darbībai. 15. grozījums attiecas uz „atbilstoša fizikāla procesa” definīciju dabīgu aromātvielu vai aromatizējošu preparātu ražošanā. Grozījumā Parlaments vēlas izvairīties no tā, ka tradicionālus sagatavošanas procesus varētu uzskatīt par neatbilstošiem fizikāliem procesiem. Komisija piekrita šim grozījumam, jo tajā tika paskaidrota situācija, un šaubu gadījumā var pieņemt komitoloģijas lēmumu. Komisijas grozītā priekšlikuma un Padomes kopējās nostājas atšķirības Izņemot Komisijas nostāju attiecībā uz 7.,15., 27. un 28. grozījumu (skatīt iepriekš), Komisijas un Padomes viedokļi neatšķiras. Komisijas nostāja attiecībā uz jaunajiem noteikumiem, kurus ieviesusi Padome Padome ir iekļāvusi vairākus jaunus noteikumus. To vairākums paredzēts, lai precizētu tekstu, vai atbilst sākotnējā Komisijas priekšlikuma vispārīgajam mērķim. Tāpēc Komisija var atbalstīt šādas pārmaiņas. 5.a apsvērumā (jauns) precizēta „ pārtikas produktu izejvielu un pārtikas produktu ar tikai vienu sastāvdaļu” nozīme, uz kuriem ierosinātā regula neattiecas. 8.a apsvērumā (jauns) pamatota uz risku balstīta pieeja , atbilstoši 5. pantam nosakot maksimāli pieļaujamo daudzumu toksikoloģiskas iedarbības vielām, kas var būt aromatizētājos. Turklāt tajā uzsvērta ražotāju atbildība saistībā ar minētajām vielām. 1. pantā precizēts princips, kas jau ir iekļauts vispārīgos pārtikas aprites tiesību aktos (Regula (EK) NR. 178/2002), proti, noteikumos par aromatizētājiem attiecīgajā gadījumā ņem vērā vides aizsardzību. Šī pārmaiņa atbilst arī ierosinātajai regulai par pārtikas piedevām un pārtikas fermentiem, un attiecīgajiem EP grozījumiem priekšlikumā par pārtikas piedevām. 3. panta 2. punkta c) apakšpunktā dabīgu aromatizētāju definīcijai pievieno informāciju, ka tie atbilst vielām, kas ir atrodamas un konstatētas dabā. Tas ir tāpēc, lai izvairītos no tā, ka dažas aromātvielas, kuras nav atrodamas dārzeņu vai dzīvnieku izcelsmes materiālos, bet gan tiek iegūtas mākslīgos enzimātiskos procesos, tiktu uzskatītas par dabīgām. Kopējās nostājas 3. panta 3. punktā pilnveidota tādu izejmateriālu definīcija, kurus uzskata par pārtiku aromatizētāju ražošanā, kā ierosinājusi Komisija, piebilstot, ka definīcija ir spēkā tikai šīs regulas vajadzībām. 4.a pantā (jauns) precizēts, ka aromatizētājus un/vai pārtiku, kurā izmantoti aromatizētāji, nedrīkst laist tirgū, ja aromatizētājs vai tā izmantojums neatbilst ierosinātajai regulai. 7. panta 2. punktā, 18. panta 4. punktā un 19. pantā regulatīvās kontroles procedūrā iekļauta steidzamas izskatīšanas procedūras iespēja. Skaidrības labad atsevišķā jaunā 11. pantā iekļauti skaidrojošie lēmumi , kas bija 2. un 3. pantā. 12., 13. un 15. pantā (jauns) vairāk precizētas marķēšanas prasības un veikti pielāgojumi priekšlikumiem par pārtikas piedevām un pārtikas fermentiem. 14. panta 4. punkts attiecas uz dabīgo aromatizētāju marķēšanu . Aromatizētāju sastāvdaļas, kuras iegūst no citiem izejmateriāliem un kuras nedrīkst pārsniegt 5 %, nereproducē minēto izejmateriālu aromātu. III pielikuma A daļā aloīns un kumarīns joprojām ir iekļauts to vielu sarakstā, kuras kā tādas nedrīkst pievienot pārtikai atbilstoši spēkā esošajiem tiesību aktiem. Joprojām tiek veikta aloīna potenciālās kancerogenitātes izpēte, un ir bažas, ka kumarīna iedarbība pārtikas sastāvdaļās ar aromatizētāju īpašībām (kanēlis) jau varētu būt pārāk liela. III pielikuma B daļa - Proporcionalitātes labad nosaukumā ir precizēts, ka maksimāli pieļaujamie daudzumi neattiecas uz salikta sastāva pārtiku, kas tiek sagatavota un patērēta tajā pašā vietā (restorāni) , nesatur pievienotus aromatizētājus un satur tikai garšaugus un garšvielas kā pārtikas sastāvdaļas ar aromatizētāju īpašībām. - Atsevišķās pārtikas kategorijās ir noteikti kumarīna maksimāli pieļaujamie daudzumi . - Teikrīna A maksimāli pieļaujamais daudzums alkoholiskajos dzērienos tika paaugstināts no 2 līdz 5 mg/kg rūgtas garšas spirta dzērienos un liķieros ar rūgtu garšu. Šo pārmaiņu iekļāva pēc Itālijas pieprasījuma, kam bija bažas par dažiem vietējiem tradicionāliem dzērieniem Itālijā, kurus pretējā gadījumā vairs nevarētu saglabāt tirgū. Komisija var piekrist šim palielinājumam, jo šiem spirta dzērieniem būs maza ietekme uz vispārējo saskarsmi ar teikrīnu A. Galvenās problēmas, pieņemot kopējo nostāju Direktīvā 88/388/EK noteikti maksimāli pieļaujamie kumarīna daudzumi pārtikā. Komisija ierosinātajā jaunajā regulā nesaglabāja maksimāli pieļaujamos kumarīna daudzumus, jo Eiropas Pārtikas nekaitīguma iestāde (EPNI) 2004. gada 6. oktobra atzinumā secināja, ka vielas uzņemšana nerada bažas, salīdzinot ar pieļaujamo ikdienas devu. Jauni Vācijā iegūti analītiskie dati liecina, ka faktiskie daudzumi atsevišķos pārtikas produktos, kuriem ir pievienots kanēlis, ir daudz lielāki, nekā pašreizējie maksimāli pieļaujamie daudzumi, un pieļaujamo dienas devu (PDD), iespējams, jāpalielina. Tāpēc Vācija pieprasīja, lai atkal tiktu noteikti maksimāli pieļaujamie daudzumi. Dalībvalstis piekrita atkārtoti noteikt daudzumus. Tomēr bija lielas bažas par parastajiem kanēli saturošajiem produktiem, kurus varētu ietekmēt pārāk stingras prasības. Komisija noorganizēja divas tehniskas sanāksmes ar dalībvalstu ekspertiem un ieinteresētajām personām, un pēc šīm apspriedēm tika noteikti iespējamie maksimāli pieļaujamie daudzumi. Turklāt, tā kā 2004. gada oktobrī publicēja EPNI atzinumu, bija pieejama papildu zinātniskā informācija, kas liecināja, ka PDD jāpārskata. Tāpēc Komisija aicināja EPNI novērtēt šo informāciju. Gaidāms, ka EPNI papildu novērtējuma secinājumi būs pieejami 2008. gada maijā. Tostarp Padome ir pieņēmusi maksimālos pieļaujamos daudzumus, ko pārbaudīs, ņemot vērā šos secinājumus, tāpēc ir sagatavots Padomes un Komisijas kopīgs paziņojums. SECINĀJUMI/VISPĀRĪGI APSVĒRUMI PAR KOPĒJO NOSTĀJU Komisija uzskata, ka kopējā nostājā pilnībā atspoguļoti tās sākotnējā priekšlikuma galvenie elementi un daudzu Eiropas Parlamentā pirmajā lasījumā izdarīto grozījumu būtība. Tāpēc Komisija atbalsta Padomes vienprātīgi pieņemto kopējo nostāju. PAZIŅOJUMS Pēc apspriešanās par kumarīnu (skatīt 3.4. punktu) kopējai nostājai tika pievienots šāds kopīgs paziņojums. Padome un Komisija pārbaudīs kumarīna maksimāli pieļaujamos daudzumus, kas noteikti III pielikuma B daļā, tiklīdz būs pieejami Eiropas Pārtikas nekaitīguma iestādes ieteikumi (gaidāmi 2008. gada pirmajā pusē). Tāpēc Padome aicina Komisiju nekavējoties sasaukt ekspertu sanāksmi, lai pārbaudītu tehniskos aspektus, tiklīdz būs pieejami iestādes ieteikumi.